hotchpotch/miracl-hf-unified huggingface dataset:
Eesti Pank
Eesti Pank () on Viron keskuspankki. Eesti Pank kuuluu Euroopan keskupankkijärjestelmään ja eurojärjestelmään. Pankki itse hoiti Viron rahapolitiikaan ja entiseen kansalliseen valuuttaan, Viron kruunuun liittyviä asioita vuoden 2010 loppuun asti, minkä jälkeen Viro siirtyi käyttämään euroa. Keskuspankin johtajana toimii Ardo Hansson, joka valittiin virkaan kesäkuussa 2012. Viron keskuspankki on perustettu 24. helmikuuta 1919.
Eurojärjestelmään kuuluvien valtioiden keskuspankkien tehtävät ja velvoitteet on määritelty Euroopan keskuspankkijärjestelmän ja Euroopan keskuspankin perustamisasiakirjoissa. Eurojärjestelmä toimii hajautetusti: kansalliset keskuspankit vastaavat lähes kaikista eurojärjestelmän tehtävistä, joita ovat
Ennen euron käyttöönottoa Virossa Viron keskuspankin tehtävänä oli varmistaa hintavakaus ja säädellä liikepankkien kautta liikkeelle laskettavan rahan määrää. Viron keskuspankki hoiti Viron rahajärjestelmää eli johti kansallista rahapolitiikkaa.
Viron keskuspankin tavoitteena oli varmistaa hintavakaus Virossa. Hintavakaus on tärkeää, koska se mahdollistaa sekä yksityisten ihmisten että yritysten luottamuksen pitkäaikaiseen säästämiseen, kuluttamiseen ja investointisuunnitelmiin. Rahaolojen vakaus on kestävän ja menestyksellisen taloudellisen ja yhteiskunnallisen kehityksen perusta.
Viron keskuspankin päätehtävät tämän tavoitteen saavuttamiseksi olivat
Viron keskuspankki oli itsenäinen, perustuslaillinen instituutio, joka ei toiminut maan hallituksen eikä minkään muunkaan valtaelimen alaisuudessa. Keskuspankki ei ollut vastuussa valtion taloudellisista sitoumuksista, eikä valtio ollut vastuussa taloudellisista sitoumuksistaan keskuspankille. Keskuspankin ylin päättävä elin oli hallintoneuvosto, johon ei saa kuulua maan hallituksen jäseniä. Tämä varmisti keskuspankille parhaat mahdollisuudet vakaan raha- ja talouspolitiikan toteuttamiseksi.
Keskuspankin itsenäisyys on erottamaton osa hintavakauteen tähtäävää rahajärjestelmää. Samalla nykyaikaisessa demokratiassa odotetaan, että julkisia tehtäviä hoitava itsenäinen instituutio toimii vastuullisesti.
Samy Deluxe
Samy Deluxe (oikealta nimeltään Samuel Sorge, syntynyt 19. joulukuuta 1977 Hampuri, Länsi-Saksa) on saksalainen hiphop-artisti ja -tuottaja. Hänet on tunnettu myös nimillä Sam Semilia, Wickeda MC ja Big Baus of the Nauf. Hän on julkaissut 18 albumia ja 22 singleä. Samy Deluxe on yksi Saksan menestyneimmistä soolo hiphop-artisteista ja hän on myös toiminut hiphop ryhmissä Dynamite Deluxe ja ASD.
Villa Hannala
Villa Hannala on Oulun Toppilansaaressa sijaitseva, kauppaneuvos ja laivanvarustaja in vuonna 1859 kesäasunnokseen rakennuttama pitsihuvila. Huvila lienee saanut nimensä Snellmanin tyttären Hannan mukaan. Johan Wilhelm Snellmanin kuoltua vuonna 1881 hänen poikansa Karl August Snellman peri Hannalan.
1890-luvulla Karl August teetti rakennukseen laajennusosan, jonka katolle rakennettiin avonainen näköalatorni. Ulkoasua koristeltiin tuolloin myös vanhassa osassa runsain puuleikkauksin. Karl August testamenttasi huvilan Oulun Diakonissakodille, jonka käytössä huvila olikin vuodet 1922–1950.
Nykyään rakennuksen omistaa Oulun Aikuiskoulutuskeskus (OAKK). Aikuiskoulutuskeskus entisöi Hannalan vuosina 2004–2008. Vappuaattona vuonna 2008 Villa Hannala avasi ovensa kesäkahvilana ja tilausravintolana erilaisten kokousten ja juhlien, kuten häät, muistotilaisuudet, yritysjuhlat, pitopaikkana. Vuodesta 2014 alkaen kahvila toimii ympärivuotisesti.
Perunalajikkeiden keitettävyys
Perunalajikkeiden keitettävyys on ominaisuus, joka kuvaa sitä, miten hyvin peruna soveltuu eri ruoanlaittotarkoituksiin. Perunalle on vakioitu keittokoe, minkä avulla perunoita voidaan arvioida. Keitettävyyden vertailuperunana on Suomessa ollut Bintje. Keitettävyys on heikompi tärkkelystä runsaasti sisältävillä perunoilla verrattuna tärkkelystä vähän sisältäviin perunoihin.
Vähittäiskaupassa Kesko ryhtyi ilmoittamaan värikoodein perunoiden koossapysymisominaisuuksista 1988. Yleensä vähiten tärkkelystä sisältävät peruvat ovat kiinteämaltoiset perunat, joiden väritunnus on vihreä siksi, että ne pysyvät erittäin hyvin koossa ja soveltuvat ruoanlaitossa perunasalaattiperunoiksi. Suomessa näitä perunalajikkeita ovat Adora, Appell, Bintje, Fambo, Felsina, Hankkijan Timo, Matilda, Nicola, Ostara, Rikea, Rocket, Siikli, Sini, Ukama, Velox ja Venla.
Yleensä hieman enemmän tärkkelystä sisältävät ja salaattiperunoita heikommin koossa pysyvät mutta silti kaikkiin kaupan oleviin perunoihin nähden edelleen hyvin koossa pysyvät perunat ovat jauhoisia kiinteämaltoisia perunoita.
Kiinteämaltoisten ja jauhoisten perunoiden väliin jäävä ryhmä, yleensä keittoperunoiksi sopivat mutta salaatteihin keitettyinä liian pehmeät, ovat yleisperunoita. Niiden väritunnus on keltainen. Yleisperunoita jauhoisempi ryhmä ovat jauhoiset yleisperunat.
Ruokaperunoiden tärkkelyspitoisimmat ja jauhoisimmat perunat ovat jauhoiset perunat. Ne eivät yleensä pysy koossa ainakaan voimakkaasti keitettyinä. Ne soveltuvat hyvin soseperunoiksi. Jauhoisten perunoiden erikoisryhmä ovat tärkkelysperunat, joita ei myydä ruokaperunoina vaan jotka menevät tärkkelysperunateollisuudelle. Tärkkelysperunat ovat aina jauhoisia perunoita.
Turun kaupunginvaltuusto
Turun kaupunginvaltuusto () on hallintoelin, joka käyttää ylintä päätösvaltaa Turun kaupungissa. Vuonna 1874 perustetussa kaupunginvaltuustossa on nykyisin 67 jäsentä ja yhdeksän valtuustoryhmää. Valtuusto kokoontuu Turun kaupungintalossa Aurakadulla.
Valtuuston suurin puolue on kokoomus, joka sai vuoden 2017 vaaleissa 17 valtuutettua. Kaupungin toinen valtapuolue on ollut perinteisesti SDP, joka viimeksi nousi suurimmaksi vaaleissa 1992. Vuoden 2017 vaaleissa Vihreät kuitenkin ohitti SDP:n ja nousi kaupungin toiseksi suurimmaksi puolueeksi 14:llä edustajalla SDP:n saadessa 12 edustajaa.
SKDL oli valtuuston suurin puolue vuosina 1945–1976. Kaupunginvaltuustoon valittiin vasemmistoenemmistö viimeksi vaaleissa 1980, mutta tilanne muuttui pian oikeiston hyväksi yhden sosialidemokraatin loikattua heti vaalien jälkeen kokoomukseen. Vuoden 2017 vaaleissa SKDL:n seuraaja Vasemmistoliitto sai läpi 12 valtuutettua.
Vuonna 2011 Turun kaupunginvaltuusto teki historiaa valitsemalla varapuheenjohtajakseen vihreiden somalialaissyntyisen kaupunginvaltuutetun Roda Hassanin, josta tuli ensimmäinen maahanmuuttaja kaupungin- tai kunnanvaltuuston puheenjohtajistossa Suomessa. Vuonna 2017 valtuuston puheenjohtajaksi valittiin ensimmäistä kertaa nainen, kun Vihreiden Elina Rantanen valittiin valtuuston puheenjohtajaksi.
Lylyjärvi (Oulu)
Lylyjärvi on järvi Sanginsuun kaupunginosassa Oulussa. Se sijaitsee noin kaksi ja puoli kilometriä pohjoiseen Sanginsuun keskuksesta, Sanginjoen länsipuolella.
Järvi on pääasiassa soiden ja kuivatettujen soiden ympäröimä, joskin sen koillispuolelle ulottuvat Leväyskivenkankaan laitamat. Järven luoteisranta on laajalta alalta hyllyvää luhtanevaa, rantakorvessa sijaitsee rauhoitetun lapinleinikin esiintymä. Järven alue on linnustollisesti ja maisemallisesti arvokasta, mutta sitä ei ole otettu virkistyskäyttöön.
Järvi laskee vetensä Sanginjokeen Lylyojaa pitkin eli se kuuluu Oulujoen vesistöön. Ojaa on muokattu voimakkaasti ja siinä on patorakennelmia. Järvi on asumaton koillisnurkan kesämökkiä lukuun ottamatta. Sen itäpuolta noudattelee Lylyjärventie-niminen metsäautotie, jota myöten sinne on pohjoisesta yhteys Sanginjoentieltä ja etelästä taas yhdystie 8300:lta.
Pikkusikari
Pikkusikari on lyhyehkö, kapea sikari. Tavallisesta savukkeesta poiketen se on kääritty kokonaisista tupakan lehdistä eikä paperista. Se myös sisältää vähemmän lisäaineita. Pikkusikareita myydään yksittäin tai useamman pakkauksissa. Pikkusikarin savua ei ole tarkoitus vetää keuhkoihin vaan suuhun aromista nautiskellen.
Pikkusikarit on usein valmistettu koneellisesti, jolloin hinnat saadaan pysymään laatuun nähden alhaisina. Pikkusikareita valmistetaan myös käsin. Tällöin hinnat ovat korkeammat mutta aromi on ainutlaatuisempi.
Pikkusikareita on saatavilla tupakan aromin lisäksi eri tavoin maustettuna. Yleisimmät maut ovat vanilja, hunaja ja kirsikka.
Pikkusikareita suositaan yleensä vaihtoehtona savukkeille tai ajankäytöllisistä syistä suuremmille sikareille.
Hertha (peruna)
Hertha on perunalajike. Se on taudinkestävä ja viljelyvarma lajike. Hertha on poistettu Suomen kasvilajikeluettelosta.
Tauno Matomäki
Tauno Antero Matomäki, (s. 14. huhtikuuta 1937 Nakkila) on vuorineuvos, tekniikan tohtori h.c. ja dipl.insinööri. Hän oli Rauma-Repola Oy:n pääjohtaja 1987–90, Repola Oyj:n pääjohtaja 1991–96 ja UPM-Kymmenen hallituksen puheenjohtaja 1999–2001.
Hänen poikansa Tommi Matomäki on toiminut muun muassa Technip Offshore Finlandin Mäntyluodon telakan toimitusjohtajana.
Kulttuurimatkailu
Kulttuurimatkailu on matkailua, jossa tutustutaan paikalliseen kulttuuriin, saadaan siitä elämyksiä, opitaan siitä, tai osallistutaan siihen.
Kulttuuriksi voidaan kokea paikan henki sekä kaikki ihmisen siellä aikaansaama ja muokkaama tieteessä, taiteessa, teknologiassa ja elinkeinoissa. Kulttuurimatkailun perustaa ovat alueellinen kulttuuritarjonta, rakennettu ja rakentamaton ympäristö, festivaalit ja tapahtumat, tilaisuudet ja näyttelyt. Siihen voi sisältyä vierailut eri kohteissa ja menneisyyden monumenteilla, mutta myös matkakohteiden nykyisen kulttuurin ja elämäntavan kuluttamista.
Kulttuurimatkailupalvelujen tuottamisen tavoitteena voi olla ihmisten identiteetin rakentumisen vahvistaminen ja oman sekä muiden kulttuurien ymmärryksen ja arvostuksen lisääminen.
Soseperunat
Soseperunat ovat ruokaperunoita, jotka ovat suuren tärkkelyspitoisuutensa vuoksi jauhoisia. Jauhoisiin perunalajikkeisiin kuuluviat perunat eivät pysy koossa keitettäessä, minkä vuoksi niitä ei voi käyttää salaattiperunoija ja minkä vuoksi niiden käyttäminen keittoperunoina on myös hankalaa.
Sauvamerkki
Sauvamerkki on pysty- ja vinosuuntaisista puurakenteista koottu merimerkki. Yksinkertaisimmillaan sauvamerkki on viistotuin pystyyn tuettu puunrunko tai parru. Suuremmat sauvamerkit saattavat käsittää kymmeniä puunrunkoja. Näkyvyyden parantamiseksi on pystypuihin laudoitettu erilaisia pintoja tai kuvioita, tai merkkiin on lisätty huippumerkeiksi muun muassa tynnyreitä.
Sauvamerkeistä ei käytetä merimerkkien luetteloissa erillisiä määritelmiä kuten kummeleista ja tunnusmajakoista. Sauvamerkki on voitu rakentaa mitä tahansa tarkoitusta varten, esimerkiksi varoitusmerkiksi tai väyläohjausmerkiksi. Sauvamerkin rakentamiseen tarvittava materiaalimäärä on vähäinen, jolloin rajallisistakin tarpeista on saatu rakennettua kauas erottuva merkimerkki.
Suomessa sauvamerkkejä oli käytössä vielä 1900-luvun alussa, jolloin pukkitelineille rakennetut linjataulut sekä sektoriloistot yleistyivät ja syrjäyttivät ne. Pienempikokoisten merkkien lisäksi Suomessa on jäljellä enää yksi suurikokoinen sauvamerkkeihin kuuluva merimerkki, Korsnäsin edustalla sijaitseva Svettgrundin yli 18 metriä korkea sauvamerkki, joka huippukuvio on rombinmuotoinen.
Beginnings: The Lost Tapes 1988–1991
Beginnings: The Lost Tapes 1988–1991 on postuumisti julkaistu albumi Tupac Shakurilta. Albumi sisältää Shakurin ensimmäisiä nauhoituksia vuodesta 1988 alkaen. Albumin kappaleet julkaistiin alun perin jo vuonna 2000 The Lost Tapes nimisellä albumilla, mutta sitä ei laskettu markkinoille oikeudellisesti pätevällä tavalla joten albumi vedettiin pois. Albumi sisältää 10 kappaletta jossa mukana on Shakurin ensimmäinen rap-ryhmä, mukaan lukien myös Shock G ja Humpty Hump Digital Undergroundista. Albumin tuotannosta vastaa Digital Undergroundin jäsen Chopmaster J.
Nu-Mixx Klazzics Vol. 2: Evolution – Duets &amp; Remixes
Nu-Mixx Klazzics Vol. 2: Evolution - Duets & Remixes postuumisti julkaistu remix albumi Tupac Shakurilta. Albumin julkaisijoina toimivat Amaru Entertainment ja Koch Records. Alun perin albumi oli tarkoitus julkaista 26. kesäkuuta 2007 kantaen nimeä "Nu-Mixx Klazzics Vol.2", ollen näin jatkoa vuonna 2003 julkaistulle Nu-Mixx Klazzics albumille. Albumin nimeä kuitenkin muutettiin ja julkaisupäivämäärää siirrettiin ensin viikolla, ja myöhemmin vielä runsaalla kuukaudella julkaisun tapahtuessa 14. elokuuta 2007.
Albumin kappaleet koostuvat pitkälti kahdesta Tupacin myydyimmästä albumista All Eyez on Me ja , mutta mukana on myös ennen julkaisemattomia, remixattuja kappaleita. Hip hop tuottaja ja artisti Daz Dillinger on yksi albumin tuottajista. Myös Sha Money XL ja Street Radio ovat mukana tuottamassa. Albumin ensimmäinen single on "Whatz Ya Phone #" ja kappaleessa on mukana tyttö-trio Candy Hill. Albumi debytoi Billboard 200 listalla sijalla 45 myyden avausviikollaan 15 000 kappaletta.
Hyypänmäki
Hyypänmäki eli Hyyppä on Hailuodossa sijaitseva harjun päälle muodostunut paraabelidyyni ja samalla saaren korkein kohta, 31 metriä merenpinnan yläpuolella. Alue on retkikohteena monipuolinen vaihtelevien maanmuotojen vuoksi. Jäätiköt ja sulamisvedet ovat muovanneet maisemaa, ja kaikkien muodostumien maa-aines on lajittunutta hiekkaa.
Alueella toimii Hyypän hiihtourheilukeskus, ja lähistöllä on valaistu hiihtolatu.
Perimätiedon mukaan isonvihan aikaan Hyypänmäellä rotkossa on sijainnut piilopirtti. Rakennuksen jäänteitä ei kuitenkaan ole löydetty. Paikan nimi on nykyisissä kartoissa Piilopirtinrotko.
Hyypänmäen korkeimmalla kohdalla sijaitsee merimerkki, joka ollessaan linjassa Keskiniemen tunnusmajakan kanssa ohjaa alukset saaren pohjoispuolitse kulkevalle veneilyväylälle. Mäellä on ollut aiemmin tunnusmajakka, niin kutsuttu Hyypän pooki, joka on rakennettu noin 1790-luvulla. Pooki on ollut olemassa vielä ainakin vuonna 1912, jolloin Samuli Paulaharju kuvasi sen. Vuonna 1937 tunnusmajakan paikalle rakennettiin rautateline, jolle sijoitettiin pieni sektoriloisto.
Hyypänmäen laella nykyisen merimerkin lähettyvillä on sijainnut myös yksi Struven ketjun mittauspisteistä vuodelta 1841. Pistettä ei ole ketjua mitatessa merkitty maastoon pysyvästi, koska ympäristön hiekka siirtyy jatkuvasti eikä paikalla ole kiinteitä pisteitä.
Ion (mytologia)
Ion () oli kreikkalaisessa mytologiassa Ksuthoksen ja Kreusan poika. Hänen isänsä sai Peloponnesoksen omalta isältään Helleniltä, jossa asuvat joonialaiset ovat saaneet nimensä Ionin mukaan.
Euripides kertoo näytelmässään "Ion", että Ion olisikin ollut Kreusan avioton lapsi, jonka tämä sai Apollonin kanssa. Äidin hylättyä lapsensa Apollon pyysi Hermestä pelastamaan lapsen, ja tämä veikin Ionin Delfoin oraakkelin luo Apollonin temppeliin, jossa papittaret huolehtivat lapsesta.
Myöhemmin oraakkeli kertoi Ksuthokselle, että ensimmäinen, jonka hän tapaisi lähdettyään, olisi tämän poika. Vastaantullut henkilö oli Ion, mutta Ksuthos luuli olevansa tämän biologinen isä, kun taas oraakkeli tarkoitti hänen olevan adoptioisä.
Kreusa suunnitteli tappavansa Ionin, koska hän oli mustasukkainen siitä, että Ksuthoksella oli poika mutta hän itse oli lapseton. Samaan aikaan Ion suunnitteli vahingoittavansa Kreusaa. Lopulta Kreusalle selvisi, että Ion on hänen poikansa ja Ksuthos ainoastaan adoptoi tämän.
Tuonela (albumi)
Tuonela on Amorphiksen vuonna 1999 julkaistu neljäs studioalbumi. Tällä albumilla Amorphis otti askelen kevyempään suuntaan: aiemmilta julkaisuilta tutut kitaristi Tomi Koivusaaren laulamat murinavokaalit ovat kokonaan poissa Pasi Koskisen laulaessa myös ne kappaleessa "Greed", ja aiempi death metal -tyyli oli muutenkin jätetty taka-alalle. Tomi Koivusaari soittaa sitaria kappaleessa "Greed" ja puhallinsoittaja Sakari Kukko vierailee albumilla soittamassa saksofonia ja huilua.
"Tuonela" oli ensimmäinen metallimusiikkiin perehtyneelle Metal Archives -sivustolle lisätty albumi.
Gladiaattori (Melvin Potter)
Gladiaattori, oikealta nimeltään Melvin Potter on parannuksen tehnyt superroisto Marvel-kustantamon sarjakuvissa. Hahmon loivat Stan Lee ja John Romita. Gladiaattorin ensiesiintyminen tapahtui "Daredevil"-lehden numerossa 18 (heinäkuu 1966). Gladiaattori on varsinkin Daredevilin vastustaja.
Potter oli Daredevilin yksi ensimmäisistä vastustajista. Siviielämässä Potter toimii puvustajana. Myöhemmin Potter luopui rikollisesta elämästä ja ryhtyi Daredevilin yhdeksi suurimmista tukijoista.
Gladiaattorilla ei ole yliluonnollisia kykyjä. Hän on kuitenkin loistava lähitaistelija ja fyysisesti voimakas. Rikollisen uransa aikana Potter piti yllään paksua metallihaarniskaa ja oli aseistautunut lukuisilla teräaseilla. Varsinkin hänen ranteissaan olleet sirkkelimäiset terät osoittautuivat usein vaarallisiksi.
Ultimate Marvel -jatkumossa Gladiaattori tekee lyhyen vierailun taistelemalla Hämähäkkimiestä vastaan.
Melvin Potter esiintyy Marvel Cinematic Universeen sijoittuvassa sarjassa "Daredevil", jonka ensimmäinen tuotantokausi julkaistiin Netflixissä vuonna 2015. Häntä näyttelee Matt Gerald.
Potter oli suunnitellut Wilson Fiskille ja tämän rikostovereille suojaavat panssaripuvut. Hän oli joutunut tekemään tämän, koska hänen tyttöystävänsä Betsy Beatty oli uhattuna. Sarjan lopulla Matt Murdock lupaa tälle pysäyttävänsä Fiskin, jos Potter takoo hänelle uuden panssaripuvun tavallisen mustan kangaspuvun tilalle. Potterin takoma puku on samanlainen kuin sarjakuvissa esiintyvä Daredevilin puku.
Imperio
Imperio on vuosina 1994–1997 toiminut itävaltalainen elektronista musiikkia tekevä yhtye. Yhtyeen tunnetuimpia hittejä ovat muun muassa "Veni Vidi Vinci"', "Amor infinitus" sekä "Nostra Culpa". Yhtyeen artistit olivat Manuela Ray ja Lawrence Madia.
Fontane (peruna)
Fontane on alankomaalainen jauhoinen perunalajike, jonka tärkkelyspitoisuus on noin 17 prosenttia. Fontanen sato on keskimyöhäistä ja runsasta. Fontanea voi käyttää hyvin soseisiin, leivontaan sekä laatikkoruokiin mukulalaadun takia, mutta se soveltuu myös ranskanperunaksi. Suurikokoisen, pyöreä- ja syväsilmuisen mukulan maku on vahva ja tummumisen kestävyys hyvä.
Fontanen malto on keltaista.
Sonic Dream Collective
Sonic Dream Collective oli 1990-luvulla toiminut ruotsalainen Uppsalasta kotoisin pop- ja elektronista musiikkia esittävä yhtye.
1998 yhtye lyhensi nimensä muotoon Sonic Dream.
Yhtyeen yksi tunnetuimmista kappaleista on "Oh Baby All". Tarja Lunnas levytti vuonna 1996 albumilleen "Oi beibi jää" yhtyeen kappaleet "Don't Go Breaking My Heart" ja "Oh Baby All" suomen kielelle.
Katolinen liiga (Saksa)
Katolinen liiga () oli saksalaisten katolisten ruhtinaitten liitto kolmikymmenvuotisen sodan aikana. Se perustettiin vuonna 1609 protestanttisten ruhtinaitten vuotta aikaisemmin perustaman Evankelisen unionin vastavoimaksi.
Katolisen liigan perusti Baijerin herttua Maksimilian I, jonka lisäksi sen tärkeimmät jäsenet olivat Kölnin, Trierin ja Mainzin arkkipiispat. Katolisen liigan armeijan menestys jatkui kolmikymmenvuotisessa sodassa vuoteen 1631 asti, jolloin se hävisi ensimmäisen suuren taistelun Breitenfeldissä ruotsalaisia vastaan. Armeijan komentajana oli 1610–1632 Johann Tilly ja 1632–1634 Johann von Aldringen.
Katolisen liigan merkitys sotilaallisena voimana väheni huomattavasti vuonna 1632 Ruotsin kuningas Kustaa II Aadolfin vallattua Baijerin ja Tillyn kuoltua. Lopullisesti liiga hajosi 1635 Prahan rauhan jälkeen, joka kielsi muodollisetkin Saksan ruhtinaitten keskinäiset liitot.
Oleg Makarov
Oleg Grigorjevitš Makarov (, 6. tammikuuta 1933 Udomljassa, Venäjän SFNT:ssä, Neuvostoliitossa – 28. toukokuuta 2003 Moskovassa, Venäjällä) oli neuvostoliittolainen insinööri ja kosmonautti.
Oleg Makarov valmistui insinööriksi moskovalaisesta Bauman-instituutista vuonna 1957. Hän pääsi Vostok-avaruusaluksen suunnitteluinsinööriksi. Hän osallistui myös Saljut-avaruusaseman suunnitteluun. Vuonna 1966 hänet valittiin kosmonauttikoulutukseen. Hän kuuluin niihin kosmonautteihin, jotka koulutettiin Neuvostoliiton suunnittelemaa Kuu-lentoa varten.
Vuonna 1973 Makarov lensi ensi kerran avaruuteen, aluksena oli Sojuz 12. Vuonna 1975 hän oli valmis Sojuz 18-1 -lennolle, jonka laukaisu jäi ballistiseksi lennoksi. Vuonna 1978 Makarov lensi Saljut 6 -avaruusasemalle Sojuz 27 -aluksella palaten Sojuz 26 -aluksella. Viimeisen avaruuslennon hän teki vuonna 1980, kun hän oli osa Saljut 6:n yhdeksättä miehistöä, avaruusalus oli Sojuz T-3. Kaikkiaan hän oli avaruudessa 21 vuorokautta.
4. huhtikuuta 1986 Makarov erosi kosmonauttijoukoista. Hänestä tuli NPO Energijan (nykyinen Energija) tekninen johtaja. Hän osallistui Mir-avaruusaseman ja Buran-avaruussukkulan suunnitteluun.
Makarov kuoli vuonna 2003 sydänkohtaukseen. Hän oli naimisissa ja perheessä on kaksi lasta.
Oleg Makarov sai kahdesti Neuvostoliiton sankari -mitalin ja neljä kertaa Leninin kunniamerkin.
Nuorisoilmailijat
Nuorisoilmailijat ry on helsinkiläinen purjelentoseura, joka on toiminut vuodesta 1990 Räyskälän lentopaikalta. Kerhon huoltotila oli Vallilassa, sittemmin Herttoniemessä.
Seuran kalustoon on viime vuosina kuulunut 8 purjelentokonetta, joiden tyypit ovat Junior SZD-51-1, LS1-f, 2 x LS8a, Discus 2b, Ventus 2c, DuoDiscus X ja osuus ASK-21 -koneesta.
Lady Claire
Lady Claire on monikäyttöinen, jauhoinen ruokaperunalajike. Sillä on korkea kuiva-ainepitoisuus ja erittäin hyvä varastosäilyvyys. Se on arka perunarutolle, mutta se on ankeroisenkestävä.
Bellona (täsmennyssivu)
Bellona tarkoittaa seuraavia asioita:
Jan Grzebski
Jan Grzebski (1942–2008) oli puolalainen mies, joka heräsi 19 vuoden koomasta vuonna 2007. Grzebski vajosi koomaan vuonna 1988 jäätyään junan alle. Lääkärit uskoivat Grzebskin elävän vain kahdesta kolmeen vuoteen, mutta tämän vaimo Gertruda jaksoi pitää huolta miehestään 19 vuoden ajan. Yllättäen mies alkoikin osoittaa elonmerkkejä huhtikuussa 2007 ja heräsikin kaksi kuukautta myöhemmin. Hän kuoli joulukuussa 2008.
Blackened death metal
Blackened death metal on eräs extreme metalin alalaji, jossa on yhdistelty black- ja death metalia keskenään. Alalajista käytetään myös nimityksiä kuten black/death, death/black, black death ja death black. Yleensä ensin tuleva termi määrittelee sen, että kumpi on suurempi vaikutus.
Blackened death metalille on tavanomaista erityisen nopea ja tekninen rumputyöskentely sekä black- ja death metal -vaikutteiset kitarariffit. Laulutyöskentelyssä sovelletaan death metalista tuttua örinää, mutta joskus myös black metal -tyylistä rääkymistä. Darkthronen toinen albumi "A Blaze in the Northern Sky" oli ensimmäisiä blackened death metal -levyjä. Myös Beheritin tuotantoa voidaan pitää tyylisuunnan edustajana.
Yleensä black metal -vaikutteet näkyvät yhtyeiden tuotosten äänimaailmassa sekä tremolo-tekniikalla soitetuista kitaroista. Death metal -vaikutteiden osalta ilmenee selvimmin kenties soiton teknisyys, lyriikoiden osalta blackened deathia on vaikeampi kategorisoida. Sanoitukset saattavat death metal -tyylisesti korostaa väkivaltaa ja kuolemaa. Ne saattavat myös black metal -perinteiden mukaisesti olla nihilistisiä kannanottoja tai sitten molempien edellä mainittujen sekoitusta, kuten esimerkiksi Myrkskogin sanoituksista käy ilmi.
Koloradonkuoriainen
Koloradonkuoriainen ("Leptinotarsa decemlineata") eli perunakuoriainen on tuhohyönteinen, joka on vaarallinen muun muassa perunalle.
Koloradonkuoriainen on alkujaan kotoisin Pohjois-Amerikasta, jossa siitä tuli paha tuholainen perunanviljelyn yleistyttyä.
Jo 1800-luvun lopulla koloradon­kuoriaisia kulkeutui toisinaan laivoissa Eurooppaan. Ne kuitenkin huomattiin ajoissa, niin että niiden leviäminen pystyttiin estämään. Varotoimena sen leviämistä vastaan useimmissa Euroopan maissa kiellettiin perunan tuonti Amerikasta. Mutta ensimmäisen maailman­sodan jälkeen vuonna 1919 koloradon­kuoriainen pääsi pesiytymään Ranskaan, josta se on vähitellen levinnyt vieraslajina suureen osaan Keski- ja Länsi-Eurooppaa. Neuvostoliittoon se tuli toisen maailmansodan aikana Yhdysvaltain avun mukana.
Suomeen koloradonkuoriaisia on tullut mm. maahantuodun puutavaran sekä tuulten mukana. Koloradonkuoriaista ei kuitenkaan esiinny Suomessa pysyvästi, koska kasvinterveysviranomaiset hävittävät kaikki tavatut esiintymät. Venäjällä ja Baltiassa on pysyviä koloradonkuoriaislähteitä.
Aikuinen koloradonkuoriainen on noin sentin pituinen. Sen kuperassa selässä on kirkkaankeltaisella pohjalla kymmenen mustaa pitkittäisjuovaa. Vatsapuoli on oranssi. Pää on oranssi, mustapilkkuinen. Naaras munii kerralla noin 1 000 munaa.
Koloradonkuoriainen käyttää ravinnokseen perunan lehtiä ja varsia sekä mustakoisoa ja punakoisoa.
Koloradonkuoriainen on hyvä lentäjä. Kuoriaiset nousevat usein suurina, pilvimäisinä parvina korkealle ilmaan, ja löydettyään perunamaan ne laskeutuvat sinne. Parvet ovat niin suuria, että ne voivat tuhota koko perunamaalta koko sadon parissa päivässä.
Laji ei pysty yleensä talvehtimaan Suomen leveysasteilla, mutta varmoja havaintoja talvehtimisestakin on tehty vuonna 2012. Koloradonkuoriaisia hävitetään pyretroidella, sekä maassa olevia koteloita liekityksellä.
Luonnonmukaisesti viljellyt perunat
Luomuperunat ovat perunoita, jotka on kasvatettu luonnonmukaisiksi hyväksytyillä viljelymenetelmillä. Suomessa luomuviljelyssä suosittuja perunalajikkeita ovat Van Gogh ja Nicola sekä Asterix. Myös Rikeaa käytetään luomuperunaviljelyssä lajikkeena.
Suomessa virallisen luomuluokituksen antaa valtio (aurinkomerkki). Toinen tapa luomuluokitella elintarvike on Luomuliiton leppäkerttumerkki, kolmas biodynaamisen yhdistyksen Demeter-merkki ja neljäs Euroopan unionin luomumerkki.
Keskiniemen tunnusmajakka
Keskiniemen tunnusmajakka eli pooki, joskus myös Karvon pooki, on tunnusmajakka Keskiniemessä Hailuodon pohjoisrannalla. Se sijaitsee Keskiniemessä Karvon rannalla, noin kuusi kilometriä koilliseen Marjaniemen kylästä.
Pookin on suunnitellut Albin Stjerncreutz ja se valmistui vuonna 1858 varoittamaan merenkulkijoita Keskiniemestä pohjoiseen levittäytyvistä hiekkasärkistä. Se on Hailuodon vanhin säilynyt merimerkki ja kulttuurihistoriallisesti arvokas rakennelma. Pooki on rakenteeltaan samankaltainen vuonna 1857 rakennetun Härkmeren pookin kanssa.
Tornin alaosa on kuutiomainen kuuden metrin korkeudelle saakka, ja siitä ylöspäin torni on tylppäkärkisen pyramidin muotoinen. Pookin sisällä on noin 70 senttimetrin vahvuinen tuuliankkuriksi tarkoitettu kivikerros. Tuuliankkuri on kuitenkin liian kevyt, joten torni on tuettu jokaisesta nurkastaan myös viistoparruin. Tornin rakentamiskustannukset olivat 439 hopearuplaa. Pookin ulkopinnat ovat valkoiseksi maalattua lautaa, ja sen huipulla on tunnuskuviona puinen kuusikulmainen nuppi. Alun perin tornin alaosa oli maalattu punaiseksi. Tornin korkeus maanpinnasta on 18,9 metriä ja merenpinnasta 20,4 metriä.
Nykyisin tunnusmajakan vieressä on metallitelineen varaan rakennettu sektoriloisto.
Keskiniemessä on ollut merimerkki jo vuonna 1785, sillä sellainen on merkitty Henrik Wacklinin julkaisemaan merikarttaan.
Husqvarna
Husqvarna on ruotsalainen monialayritys, joka valmistaa metsä- ja puutarhakoneita. Lisäksi Electrolux käyttää Husqvarnaa tuotemerkkinään kodinkoneissa, ja Husqvarna-moottoripyöriä valmistetaan KTM:n kanssa samassa tehtaassa. Ensimmäinen Husqvarnan tehdas perustettiin vuonna 1689. Se toimi silloin asepajana. Asetehtaan osa siirrettiin 1689 Jönköpingistä naapuriin Huskvarnaan, ja siitä tuli osakeyhtiö.
Moottoripyöriä Husqvarna on valmistanut vuodesta 1903. Moottoripyörävalmistus siirtyi Ruotsista italialaisen Cagivan omistukseen 1980-luvun puolivälissä. Vuonna 2007 moottoripyöräosaston osti BMW. Husqvarna valmistaa enduro- ja motocross- ja supermotopyöriä katu- ja kilpakäyttöön. Vuodesta 2013 Husqvarnan moottoripyörävalmistus on kuulunut KTM Industries'n alaisuuteen.
Rkt
Rkt voi tarkoittaa seuraavia asioita
Taulukoita Aurinkokunnan planeetoista
Taulukoita Aurinkokunnan planeetoista:
Sideerinen kiertoaika vuosina ilmoitettu suhteessa Maan sideeriseen kiertoaikaan. Keskietäisyys kilometreinä on radan isoakselin puolikas.
Suurin kirkkaus on suurin niin sanottu "visuaalinen magnitudi" (katso magnitudi). Lisähuomautuksia:
Lähde: NASA
Taulukoiden suureiden suhteen katso tarvittaessa myös: Notes on the Fact Sheets Nasa
Chris Wolstenholme
Christopher "Chris" Tony Wolstenholme (s. 2. joulukuuta 1978 Rotherham, Yorkshire, Englanti) on brittiläisen Muse-yhtyeen basisti ja taustalaulaja.
Chris Wolstenholme asui lapsuutensa Rotherhamissa, ennen kuin muutti Teignmouthiin, Devoniin vuonna 1989. Siellä asuessaan hän soitti rumpuja erinäisissä kokoonpanoissa. Siellä hän tapasi myös ensimmäistä kertaa tulevat bändikaverinsa Matthew Bellamyn ja Dominic Howardin.
Kahden vuoden epäonnistuneiden basistietsintöjen jälkeen Matthewn ja Dominicin yhtyeellä ei ollut basistia, joten Wolstenholme luopui rummuista ja alkoi soittaa bassoa
ensimmäisen kerran elämässään. Yhtye tunnettiin aluksi mm. nimellä The Rocket Baby Dolls. Sittemmin yhtye vaihtoi nimeään useaan otteeseen, kunnes päätyi nimeen Muse.
Wolstenholme on käyttänyt hyvin erilaisia bassoja koko uransa ajan.
Hän aloitti Warwick ja Bass Collection -merkkisillä bassoilla. Kappaleessa "Unintended" hän soittaa sähköistä kontrabassoa.
Näihin aikoihin hän käytti paljon Pedulla-merkkisiä bassoja, ja alkoi käyttää efektinään säröä.
Yhtyeen lopullisen läpimurron aikoihin hän jatkoi Pedulla-bassoilla, mutta otti mukaan myös vanhat Warwick-bassonsa. Tuolloin hän alkoi käyttää myös Fender Jazz Bass -bassoa.
Black Holes and Revelations -albumilla Wolstenholme vaihtoi laitteistonsa lähes kokonaan. Nykyään hän suosii Rickenbacker 4003 sekä Fender Jazz Bass -bassoja.
Kyseisellä albumilla Wolstenholme otti mukaansa uusia vaikutteita soittoonsa. Esimerkiksi kappaleessa "Undisclosed Desires" hän soittaa "slap"-tyylistä linjaa kertosäkeessä.
Musen uusimmalla studioalbumilla kokeellisuutta jatketaan mm. syntetisaattoribasson käytöllä.
Vahvistinmerkkinään hän on lähes aina suosinut Marshallia.
Cmc
Cmc on Valtionrautateiden antama sarjatunnus vuonna 1991 muutetulle makuuvaunuvaunusarjalle.
1991 valmistuivat uudet presidentin- ja valtioneuvoston vaunut A1 ja A2 Transtech:ltä, jolloin Valmetin 1970 valmistamat edellinen A1 muutettiin Cmc 24901:ksi ja A2 Cmc 24902:ksi vuonna 1991 ns. President-luokan makuuvaunuiksi Helsingin ja Rovaniemen välisiin yöjuniin.
Vaunuja ovat käyttäneet mm. presidentit Urho Kekkonen ja Mauno Koivisto seurueineen.
Vaunuissa oli etupäässä kaksi tavallisempaa kolmen hengen President-hyttiä (ns. vierashyttiä A-sarjan aikaan), joiden varusteluun kuului mm. henkilökohtaiset herätyslaitteet, radio, lavuaari sekä hyttikohtainen lämpötilansäätö. Hyttien matkustajilla oli käytössä eteisien suihku- ja wc-tilat. Näiden jälkeen ovat kaksi kahden hengen President Plus-erikoishyttiä, joiden varusteluun kuului lisäksi kirjoituspöytä istuimineen ja lukulamppuineen sekä omalla hyttikohtaisella suihku- ja wc-huoneella. Näissä hyteissä matkustettiin aina omassa seurueessa, sillä ne varattiin vain yhdelle asiakkaalle. Näistä salongin viereinen oli myös isompi, ennen muutosta presidentin/pääministerin hytti.
Keskiosassa oli salonkiosasto, jonka varusteisiin kuuluivat mm. neuvottelupöytä sohvineen, valkokangas, piirtoheitin ja televisio jota voitiin katsoa myös matkan aikana. Viihdelaitteiden ohjaus tapahtui seinäntakaisesta pienestä hytistä, jossa matkusti ennen myös poliisi tai turvamies vaunujen ollessa presidentin ja valtioneuvoston käytössä. Takapäässä oli keittiöhytti, jonka varustukseen kuului nestekaasuliesi, jääkaappi ja pesuallas.
Poliisin- ja keittiöhytin välissä oli myös kaksi President-vierashyttiä. Eteisistä käytävän ovet sai auki vain korttiavaimella, ja myös hyteissä oli korttilukot.
Sarjan vaunuissa oli säilytetty porrasaskelman valaiseva porrasvalo, joka oli kaikista muista sinisistä vaunuista poistettu. Vaunut olivat myös yhdysliikennekelpoisia (mm. venäläisen standardin mukaiset loppuopastevalot ja valaistut ylikulut).
Lämmityskattila oli Hagenukin valmistama ns. kaksoispesäkattila; kattilassa oli mahdollisuus polttaa kiinteää polttoainetta (esim. halko) öljyn loputtua. Sähköradoilla kattilavesi kuumennettiin sähkövastuksilla sekä ennen sähkölämmitystä 1970-luvun aikana myös höyryllä lämmittäminen oli sinisissä vaunuissa mahdollista.
Sarja poistettiin liikenteestä 2001 ja hylättiin saman vuoden lokakuussa. Yksi syy tähän oli SIG-telit joiden kunnossapito oli kalliimpaa. 24901 romutettiin loppukesästä 2002 ja 24902 museoitiin Haapamäen museoveturiyhdistykselle majoituskäyttöön elokuussa 2002. Se on muuten hyvässä kunnossa, mutta huonon maalipintansa, vesijärjestelmän jäätymisvaurioiden ja puretun WC-järjestelmän sekä etupään vuotavan katon aiheuttamien kosteusvaurioiden vuoksi sitä ei olla kuitenkaan katsastettu liikenteeseen. Vaunua on kuitenkin yritetty kunnostaa, joksikin vuotavan katon takia se on päässyt erittäin pahasti homehtumaan ja tilan puutteen vuoksi sitä ei ole saatu sisätiloihin kunnostettavaksi.
Valinta päätyi 24902:een siksi, koska 24901 oli pahoin vandalisoitu sisältä ja ulkoa.
President-makuuvaunun esite vuodelta 1994
Rt (täsmennyssivu)
Rt tai RT tarkoittaa seuraavia:
David Greenwalt
David Greenwalt (s. 16. lokakuuta 1949 Los Angeles, Kalifornia) on yhdysvaltalainen käsikirjoittaja, joka on toiminut myös ohjaajana ja tuottajana monissa tv-sarjoissa. Greenwalt on kenties tunnetuin työstään televisiosarjoissa "Buffy, vampyyrintappaja" ja "Angel". Hän käsikirjoitti, ohjasi ja tuotti molemmissa sarjoissa. Sen lisäksi Greenwalt loi "Angelin" yhdessä Joss Whedonin kanssa. Näiden kahden tunnetuimman sarjansa lisäksi Greenwalt on työskennellyt muun muassa sarjoissa "Salaiset kansiot", "Jake 2.0" ja "Surface".
Ruokateollisuusperunat
Ruokateollisuusperunat ovat perunoita, joita käytetään sellaisenaan elintarviketeollisuuden puolivalmisteena. Ruokateollisuusperunoista tehdään muun muassa ranskanperunoita ja perunalastuja.
Ruokateollisuusperunoihin voidaan lukea väljästi myös suurtalousperunat, joita käytetään laitoskeittiöissä. Myös suurteollisuusperunoille asetetaan ruokateollisuusperunoihin liittyviä vaatimuksia: tasaista laatua, mukuloiden tasakokoisuutta, sileyttä ja eheyttä, jotta kuorimoperunoiden kuorintatappion kautta aiheutuva hävikki olisi mahdollisimman vähäinen. Lisäksi perunat eivät saa tummua raakoina tai kypsennettyinä.
Perunahiutaleperunat ovat vähän tärkkelystä sisältäviä, ja niiden kuiva-ainepitoisuus on suuri. Perunalastuperunoiden mukuloiden tulee olla keskikokoisia ja pyöreähköjä.
Ranskanperunoiksi käytetään suuria ja soikeita mukuloita tuottavia perunalajikkeita. Perunoiden tärkkelyspitoisuuden tulee olla vähäinen, jotta ranskanperunoiden paistoväri muodostuu vaaleaksi. Ranskanperunan tulee myös säilyä kiinteänä paistossa ja sen jälkeen.
Suomen viljellyimmät ruokateollisuusperunalajikkeet 2000 olivat Fambo, Saturna, Asterix ja Van Gogh.
The Sims: Lemmikit
The Sims: Lemmikit () on Maxisin ja EA:n kehittämä The Sims-pelisarjan jatko-osa. Peli tuo mukanaan yli 150 uutta esinettä ja erirotuisia lemmikkieläimiä. Pelaajalla on mahdollisuus perustaa perhe, jonne voi myös adoptoida lemmikin. Lemmikin voi myös ostaa. Lemmikille tulee ostaa myös ruokaa ja mahdollisia hoitotarvikkeita.
The Sims Lemmikit-peli mahdollistaa simien pääsyn kaupungille. Pelaaja voi rakentaa kauppoja, kahviloita, puistoja tai toreja.
Miss Beazley
Miss Beazley (28. lokakuuta 2004 – 17. toukokuuta 2014) oli Yhdysvaltain presidentin George W. Bushin skotlanninterrieri. Valkoisen talon internetsivujen mukaan Bushin perhe antoi Miss Beazleylle lempinimen "Beazley Weazley". Miss Beazley kuoli yhdeksänvuotiaana lymfoomaan. Busheilla oli myös toinen skotlanninterrieri, Barney, joka kuoli vuonna 2013 samaan sairauteen.
Luettelo Formula 1 -sarjan voittoennätyksistä
Tämä on luettelo eniten Formula 1 -sarjan Grand Prix -kilpailuja voittaneista kuljettajista, kansallisuuksista, rengasmerkeistä sekä valmistajista. Yhteensä 106 kuljettajaa on voittanut vähintään yhden Grand Prix'n. Heikki Kovalaisesta tuli vuoden 2008 Unkarin GP:n jälkeen 100. osakilpailuvoittaja. Nuorin osakilpailuvoittaja on Max Verstappen, joka ajoi kaudella voittoon Espanjan osakilpailussa (hän oli 18 vuoden ja 227 päivän ikäinen). Vanhin osakilpailuvoittaja on Luigi Fagioli, joka ajoi jaetulla autolla voittoon kaudella Ranskan osakilpailussa (hän oli 53 vuoden ja 22 päivän ikäinen). Vihreä tausta tarkoittaa nykyään mukana olevaa kuljettajaa/tallia. Tiedot on päivitetty Abu Dhabin GP 2018 jälkeen.
Agrico Holland
Agrico Holland on alankomaalainen siemenperunan jalostaja ja -tuottaja. Sen jäseninä ovat 1 300 alankomaalaista erikoistunutta perunanviljelijää, ja sen piirissä tuotetaan vuosittain miljardi kiloa perunoita. Tutkimusta suorittaa yritysryhmässä Agrico Research Bantissa. Yritysryhmällä on koeviljelmiä Alankomaissa ja ulkomailla. Pakkaamona yritysryhmässä toimii Leo de Kock BV Purmerendissa.
Yrityksellä on omia myyntiyhtiöitä Italiassa, Kanadassa, Ranskassa, Unkarissa, Tšekissä, Yhdistyneessä kuningaskunnassa. Lisäksi se harjoittaa edustajien välityksellä vienti myös moniin muihin maihin, mm. Ukrainaan.
Suomessa Agrico Hollandin siemenperunoita edustaa Ravintoraisio (Kardal- ja Saturna-lajikkeet) ja Maatalouskesko (Fontane-lajike).
Hurrikaani Anita
Hurrikaani Anita oli vuoden 1977 muuten vaisun hurrikaanikauden voimakkain hurrikaani. Se kehittyi myöhään ollakseen kauden ensimmäinen hurrikaani, ja saavutti Saffir-Simpsonin asteikolla ylimmän tason viisi. Se surmasi kymmenen ihmistä ja aiheutti viidenkymmenen miljoonan senaikaisen Yhdysvaltain dollarin aineelliset tuhot.
Anita sai alkunsa säähäiriöstä, joka kehittyi Afrikan rannikolla 16. elokuuta ja liikkui Atlantin poikki länteen. Karibianmerellä sen liike kääntyi luoteeseen. Se voimistui trooppiseksi myrskyksi elokuun 30. päivän aamuna, ja jo saman vuorokauden kuluessa se saavutti hurrikaanin voiman. Se liikkui Meksikonlahden poikki ja oli rantautuessaan Meksikoon luokassa 4. Anita kulki Jukatanin niemimaan poikki ja jatkoi elämäänsä Tyynenmeren puolella ennen kuin se laantui Kalifornianlahdelle.
Anitan liikerata ennustettiin hyvin, ja Meksikossa evakuoitiin 35 000 ihmistä sen tieltä. Yhdysvalloissa Teksasin ja Louisianan osavaltioissa evakuoitiin 65 000 henkeä, joiden joukossa seitsemän tuhatta jotka haettiin pois Meksikonlahden öljylautoilta. Meksikolaisten sanomalehtien mukaan kymmenen ihmistä sai surmansa tulvissa ja mutavyöryissä.
Rebecca Rand Kirshner
Rebecca Rand Kirshner on yhdysvaltalainen tv-käsikirjoittaja ja tuottaja, joka tunnetaan parhaiten työstään Joss Whedonin luomassa tv-sarjassa "Buffy, vampyyrintappaja". Hän on professori Robert Kirshnerin tytär ja urheilija William Randin lapsenlapsenlapsi.
Ensimmäinen Kirshnerin käsikirjoittama "Buffy"-jakso oli sarjan viidennen tuotantokauden neljäs jakso "Sekopää". Hän oli mukana sarjassa aina sen viimeiselle tuotantokaudella asti ja kirjoitti "Buffyn" kolmanneksi viimeisen jakson "Hellyyden ehdoilla". Yhteensä Kirshner kirjoitti kahdeksan jaksoa sarjaan. Kirsner on myös työskennellyt televisiosarjoissa "Freaks and Geeks", "Gilmoren tytöt" ja "Las Vegas".
Tempelgassen synagoga
Tempelgassen synagoga () oli juutalainen synagoga Itävallan pääkaupungin Wienin 2. kaupunginosassa eli Leopoldstadtissa. Se oli rakennettu vuosina 1854–1858 itävaltalaisen arkkitehdin Ludwig Försterin piirustusten perusteella. Synagogassa oli istumapaikat yli 2 000 ihmiselle, ja se oli Wienin suurin synagoga. Kristalliyönä, 10. marraskuuta 1938 synagoga tuhottiin täysin. Nykyisin paikalla on heprean- ja saksankielinen muistolaatta.
Hurrikaani Juan
Hurrikaani Juan oli vuoden 2003 Atlantin hurrikaanikauden kuudes hurrikaani. Se pyyhkäisi Kanadan Atlantin rannikon yli syyskuun lopussa 2003. Suurimmat tuhot se aiheitti Prinssi Edwardin saarella ja Nova Scotian keskiosissa. Kahdeksan henkeä sai surmansa sen kourissa: kaksi jäi kaatuvien puiden alle, kaksi hukkui merellä kalastusaluksessa. kolme menehtyi tulipalossa ja kahdeksas joutui onnettomuuteen pelastustöiden aikana.
Juan muodostui Bermudalla ja liikkui lähes suoraan pohjoiseen. Voimakkaimmillaan se oli viisiportaisella Saffirin-Simpsonin hurrikaaniasteikolla 2. luokan hurrikaani.
Lasso
Lasso (espanjaa: "el lazo"; suomeksi suopunki) on köysi jonka päähän on tehty kiristettävä silmukka. Lassoa käytetään yleisesti lehmien tai härkien kiinniottoon. Lasso heitetään härän sarviin jolloin silmukka tarttuu ja kiristyy kun sitä vedetään. Lasso on yleisesti käytössä karjapaimenilla ja härkärodeoilla.
Eino Raita
Eino Alfred Raita (s. 2. toukokuuta 1903 Maaria – 27. helmikuuta 1970 Helsinki) oli suomalainen teatteriohjaaja, johtaja ja näyttelijä.
Raita muistetaan Turun kaupunginteatterin näyttelijänä ja Turun Kesäteatterin Putkinotko-esityksen Aapeli Muttisena. Hän toimi paljon teattereissa ja teki paljon erilaisia teatteritöitä. Hän näytteli myös pitkään Porin Teatterissa. Hän johti ja ohjasi monia teattereita, etenkin Turun Työväen Teatteria.
Raidan ainoa elokuvarooli oli Mikko Niskasen elokuvassa Pojat, missä Raita esittää Kainuun rautatieläistä. Hänen vaimonsa Valli Raita (os. "Vuorinen") oli myös näyttelijä, kuten myös pariskunnan tytär Marjatta Raita, joka tuli tunnetuksi Uuno Turhapuro -elokuvista.
Eino Raita palkittiin Pro Finlandialla vuonna 1957. Hän kuoli Helsingissä 66-vuotiaana vuonna 1970.
Hugo Laukkanen
Hugo Laukkanen (14. huhtikuuta 1912 Räisälä – 28. heinäkuuta 1974 Helsinki) oli suomalainen vääpeli jolle myönnettiin Mannerheim-risti 9. elokuuta 1942 numero 77. Hän oli työnjohtajana Helsingissä Valtion rautateillä. Hänet on haudattu Maunulan uurnalehtoon (kortteli 2, linja 5, hauta 138).
5. heinäkuuta 1941 Mustallalammella vääpeli Laukkanen henkilökohtaista esimerkkiä ja urhoollisuutta näyttäen karkotti ja suurimmaksi osaksi tuhosi joukkueellaan kk:lla ja tyk.tulenjohtajalla vahvistetun asemiimme tunkeutuneen noin 50-60 miestä käsittävän vihollisosaston.
10. heinäkuuta 1941 hyökkäyksessä Luukkolan aukealla hän henkilökohtaisesti ensimmäisenä joukkueensa edessä ylitti vahvasti miinoitetun murroksen sekä tunkeutui vihollisen lujasti varustamiin asemiin aloittaen vyörytyksen. Tässä tehtävässä hän henkilökohtaisesti kasapanoksen ja käsikranaatein tuhosi kaksi hirsillä ja kivillä vahvistettua asemaa.
16. heinäkuuta 1941 hyökkäyksessä hän suoritti joukkueellaan ankarasta vihollistulesta huolimatta saartoliikkeen vihollisen sivustaan ja pääsi tulipesäkkeitä täynnä olevan kivinavetan luo,josta hän henkilökohtaisesti kasapanoksilla tuhosi ensimmäiset pesäkkeet aukaisten täten tien joukkueelleen. Tästä oli seurauksena navetan ja koko kukkulan valtaaminen.
24. heinäkuuta 1941 hän otti upseereiden kaaduttua, johtoonsa kaksi joukkuetta. Hyökkäyksen aikana hän näillä joukkueilla tunkeutui ankarassa tulessa vihollisen vahvoihin hirsivarustuksiin tuhoten sisäänmurtokohdassa pahimman pk.pesäkkeen. Tällä teollaan hän aiheutti sen, että sisäänmurto onnistui.
Ylipäällikkö on päivämäärällä 9. elokuuta 1942 nimittänyt Vapaudenristin 2. luokan Mannerheim-ristin ritariksi vääpeli Hugo Laukkasen.
Vääpeli Laukkanen on kaikessa toiminnassaan näyttänyt henkilökohtaista esimerkkiä ja osoittanut esimerkillistä urhoollisuutta. Hyökätessä on hänellä ollut tapana edetä joukkueensa edessä,jolloin hän omalla toiminnallaan on kannustanut miehensä tuloksellisiin tekoihin vihollisen lujia asemia murskattaessa. Hänen vastuualttiuttaan osoittaa muun muassa se, että hän kerran, upseerien kaaduttua, otti johtoonsa taisteluosaston ja vei ne menestykselliseen sisäänmurtoon.
Pyhän Johanneksen kirkko (Tukholma)
Pyhän Johanneksen kirkko () on tiilinen kirkkorakennus Tukholman Norrmalmin kaupunginosassa.
Paikalla on alun perin sijainnut kirkon sijasta pelkkä hautausmaa, mahdollisesti jo 1200-luvun lopusta alkaen. Hautausmaalle rakennettiin kappeli, joka valmistui vuonna 1651. Uutta kirkko alettiin suunnitella ja rakentaa 1700-luvulla, mutta työt keskeytettiin. 1800-luvun lopussa alettiin taas suunnitella uutta kirkkoa ja järjestettiin kilpailu aiheesta.
Arkkitehti Carl Möllerin suunnittelema uusgoottilainen kirkko rakennettiin 1883–1890. Arkkipiispa Anton Niklas Sundberg vihki kirkon käyttöön 25. toukokuuta 1890 kuningas Oskar II:n läsnä ollessa. Kattomaalaukset ovat Agi Lindegrenin käsialaa. Kirkon yhteydessä oleva puinen kellotapuli on jo vuodelta 1692.
Kaunissaari (Sipoo)
Kaunissaari () on noin 2 kilometriä pitkä ja 800 metriä leveä saari Suomenlahdella Sipoossa, noin 22 kilometriä itään Helsingistä. Nykyään saari on Helsingin kaupungin omistama ulkoilualue. Kaunissaaressa yhdistyvät ulkosaariston rajuus ja sisäsaariston rauhallisuus. Saaressa on kallioisia ja kivikkoisia rantoja sekä upeita hietikoita. Alueella on monipuolinen eläin- ja kasvikunta ja hyvät kalastusvedet. Kaunissaaren ulkoilupuisto on perustettu vuonna 1959. Alueen pinta-ala on 100 ha, ja vesialue noin 790 ha.
Kaunissaaressa on vierasvenesatama, joka sijaitsee eräässä suojaisassa valkamassa saaren itäpuolella. Sataman syvyys on 1,9 metriä ja siinä on 60 venepaikkaa. Kiinnittyminen laituriin on maksullista.
Telttailu saaressa ei ole sallittua Saunaniemessä, eikä 100 m lähempänä kiinteistöjä. Muuten Kaunissaaressa telttailu ja lomailu on suosittua. Kaunissaaressa on 5 keittokatosta, joiden yhteydessä on vesipiste ja käymälä.
Avotulen teko on muualla kielletty. Saaressa onkiminen on aina sallittua. Muuhun kalastukseen tarvitaan kalastuslupa.
Kaunissaaressa on kaksi hoidettua rantaa. Kaunissaaren uimarannan ja lauttasataman lähellä on kioski, jossa myydään monenlaista pientä, saaressa käy myös kauppalaiva. Kaunissaaressa sijaitsee myös yksinhuoltajaperheiden lomatalo, jossa he voivat yöpyä ja olla vapaasti. Saaressa on myös useiden helsinkiläisten venekerhojen mökkejä. Saaren eteläisellä puolella sijaitsee kesäisin pieni saaren "vakituisten asukkaiden" asuttama telttayhdyskunta.
Toukokuun puolivälistä syyskuun puoliväliin Kaunissaareen on laivayhteys Vuosaaresta. Matka kestää noin 60 minuuttia.
Linnoitusupseeri Magnus Otto Nordenberg perusti vuonna 1728 Fageröhön, nykyiseen Kaunissaareen, tuulivoimalla käyneen sahan, joka oli toiminnassa vuoteen 1742 saakka. Yhdessä veljensä Carl Fredrik Norden­bergin (myöhemmin Nordenskiöld) kanssa hän ryhtyi suunnittelemaan saareen suurta teollisuus­keskusta ja samalla markkinapaikkaa, jonne olisi rakennettu muun muassa myllyjä, laiva­telakka, kirjansitomo, köydenpunomo ja masuuni sekä suuri satama. Saaresta olisi tullut myös hylkeen­pyynnin keskus, ja hylkeistä saatavaa rasvaa olisi käytetty saippuan valmistukseen. Saarelle suunniteltiin ruutukaava, jonka mukaisesti rakennukset aiottiin sijoittaa. Aikomuksena oli myös hankkia kruunulta erivapauksia ja jopa muodostaa saaresta "ulkopoliittisesti neutraali tasavalta", joka olisi Ruotsin ja Venäjän välisten sotien ulkopuolella. Selvinä esikuvina hankkeelle olivat Zaanin teollisuuskeskus Hollannissa ja Alingsåsin teollisuuskeskus Ruotsissa lähellä Göteborgia. Saarta pidettiin sijaintinsakin vuoksi edullisena, koska sieltä olisi voitu toimittaa tavaraa myös Haminan ja Loviisan linnoitustöihin. Suunnitelmaa pidettiin kuitenkin täysin epärealistisena. Helsingin porvarit asettuivat sitä suorastaan vastustamaan, varsinkin kun saaren sahalaitoksesta olisi tullut Helsingin sahojen vaarallinen kilpailija ja pidettiin epäoikeudenmukaisena sitä, että se olisi saanut virallisia erioikeuksia. Suunnitelmat jäivätkin toteutumatta.
Akropolis-ralli 2007
Akropolis-ralli 2007 oli MM-kauden 2007 kahdeksas ralli ja se ajettiin 31. toukokuuta-3. kesäkuuta Kreikassa, Ateenan ympäristössä. Ralli oli soraralli ja siinä ajettiin 21 erikoiskoetta. Rallin kokonaispituus oli 1 572,33 kilometriä. Erikoiskokeiden yhteispituus oli 334,44 kilometriä ja siirtymäosuuksien pituus 1 237,89 kilometriä.
Rallin alkuperäisessä ohjelmassa oli 23 erikoiskoetta mutta kaksi erikoiskoetta jouduttiin perumaan koska Holargosin kaupungissa protestoitiin rallin ympäristövaikutuksista.
Faní Chalkiá
Faní Chalkiá (, s. 2. helmikuuta 1979) on kreikkalainen yleisurheilija, joka kilpailee pääasiassa 400 metrin juoksussa sekä 400 metrin aitajuoksussa.
Chalkiá osallistui vuonna 1998 Annecyn nuorten MM-kisoihin, joissa hän karsiutui 400 metrin aitojen alkuerissä ajalla 1.02,50. Vuonna 2004 hän juoksi viidenneksi Budapestin sisäratojen MM-kisoissa 400 metrillä ajalla 52,90. Hän voitti samana vuonna 400 metrin aidoissa maansa mestaruuden sekä Euroopan cupin ajalla 54,16. Ateenan olympialaisissa hän voitti olympiakultaa ajalla 52,82. Kauden lopussa hän oli neljäs. Chalkiá voitti 2006 Euroopan cupin ykkösliigassa sekä 400 metrin juoksun ajalla 52,14 että 400 metrin aidat. Hän voitti hopeaa Göteborgin EM-kisoissa 400 metrin aidoissa ja juoksi kauden lopussa 400 metrillä viidenneksi yleisurheilun maailmancupissa ajalla 50,94. Osakan MM-kilpailuissa 2007 hän karsiutui 400 metrin aitajuoksun välierissä.
Ennen vuoden 2008 kesäolympialaisia Chalkiá antoi Japanissa positiivisen doping-näytteen, jossa oli merkkejä Methyltrienolone-steroidista. Chalkiá oli 19. kreikkalaisurheilija, joka suljettiin Kreikan olympiajoukkueesta dopingkäryn tai -epäilyn vuoksi. Hänen kilpailukieltonsa varmistui marraskuussa 2008. Chalkiá mukaan hänen doping-kärynsä johtui manipuloidusta dieettivalmisteesta.
Chalkiá pitää nimissään Kreikan ennätyksiä sekä 400 metrillä että 400 metrin aidoissa.
Tomppa (peruna)
Tomppa on suomalainen tärkkelysperunalajike. Sen satoisuus on Hankkijan Tanua ja Saturnaa suurempi.